

Κθ35οη: 8ί9Β 
(θΓη&θεΜθϋ) 

Ι.οο3ΐίοη: ΑΙίιβηΛ ΕΙΙιηίΚο 
Τγρ09Γ3(ί0 < 


47009 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3353 

30 Δεκεμβρίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της με αριθμό Τ/6736/2003 (Β 929) από¬ 
φασης του Υπουργού Ανάπτυξης με τίτλο «Κα¬ 
νονισμός Διοικητικού Ελέγχου και Εποπτείας της 

Λειτουργίας των Καζίνο», όπως ισχύει. 1 

Εξουσιοδότηση υπογραφής «ΜΕ ΕΝΤΟΛΗ ΓΕΝΙΚΟΥ 
ΓΡΑΜΜΑΤΕΑ» αποφάσεων, εγγράφων και άλλων 
πράξεων στο Γενικό Διευθυντή Εσωτερικής Λει¬ 
τουργίας της Αποκεντρωμένης Διοίκησης Αττι¬ 
κής, στον Προϊστάμενο της Διεύθυνσης Κοινω¬ 
φελών Περιουσιών και στους Προϊσταμένους του 
Τμήματος Εποπτείας, του Τμήματος Εκκαθάρισης, 
του Τμήματος Σχολαζουσών Κληρονομιών και του 
Τμήματος Μητρώου και Γραμματειακής Υποστή¬ 
ριξης της ανωτέρω Διεύθυνσης. 2 

Εξουσιοδότηση υπογραφής «ΜΕ ΕΝΤΟΛΗ ΓΕΝΙΚΟΥ 
ΓΡΑΜΜΑΤΕΑ» αποφάσεων, εγγράφων και άλλων 
πράξεων στο Γ ενικό Διευθυντή Εσωτερικής Λει¬ 
τουργίας της Αποκεντρωμένης Διοίκησης Αττι¬ 
κής, στους Προϊσταμένους των Δ/νσεων Αλλο¬ 
δαπών και Μετανάστευσης Αθηνών Α', Κεντρικού 
Τομέα & Δυτικής Αττικής, Βορείου Τομέα & Ανα¬ 
τολικής Αττικής και Νοτίου Τομέα, Πειραιώς & 
Νήσων και στους Προϊσταμένους και Εισηγητές 


των Τμημάτων των ως άνω Διευθύνσεων. 3 

ΑΠΟΦΑΣΕΙ Σ 

Αριθμ. απόφ. 85/8/16-12-2013 (1) 


Τροποποίηση της με αριθμό Τ/6736/2003 (Β 929) από¬ 
φασης του Υπουργού Ανάπτυξης με τίτλο «Κανονι¬ 
σμός Διοικητικού Ελέγχου και Εποπτείας της Λει¬ 
τουργίας των Καζίνο», όπως ισχύει. 

Η ΕΠΙΤΡΟΠΗ ΕΠΟΠΤΕΙΑΣ ΚΑΙ ΕΛΕΓΧΟΥ ΠΑΙΓΝΙΩΝ 
(Ε.Ε.Ε.Π.) 

Έχοντας υπόψη: 

α) τις διατάξεις των άρθρων 16 έως και 23 του 
ν.3229/2004 (Α 38) και των άρθρων 25 έως και 54 του 
ν.4002/2011 (Α 180), όπως αυτές συμπληρώθηκαν και 
τροποποιήθηκαν με τις διατάξεις των παραγράφων 10 
έως και 26 του άρθρου 7 του ν.4038/2012 (Α 14) και τις 


διατάξεις των άρθρων 22 έως και 24 του ν.4141/2013 (Α 
81), και συμπληρωματικά τις διατάξεις του ν. 3051/2002 
(Α 220), όπως ισχύει, 

β) τη με αριθμό 55906/1673/20.12.2011 (Υ.Ο.Δ.Δ. 444) 
απόφαση του Υπουργού Οικονομικών, με τίτλο «Συγκρό¬ 
τηση της Επιτροπής Εποπτείας και Ελέγχου Παιγνίων 
(Ε.Ε.Ε.Π.)», όπως τροποποιήθηκε και ισχύει με τη με αριθ¬ 
μό 07/590/13.09.2013 (Υ.Ο.Δ.Δ. 451), 
γ) τη με αριθμό 56660/1679/22.12.2011 (Β 2910) κοινή 
απόφαση Υπουργών Οικονομικών - Πολιτισμού και Του¬ 
ρισμού, με τίτλο «Πιστοποίηση έναρξης λειτουργίας της 
Επιτροπής Εποπτείας και Ελέγχου Παιγνίων (Ε.Ε.Ε.Π.)», 
δ) τις διατάξεις του άρθρου 92 του ν.4182/2013 (Α 185), 
ε) τον ν.2206/1994 (Α 62) «Ιδρυση, οργάνωση, λειτουρ¬ 
γία, έλεγχος Καζίνων και άλλες διατάξεις», όπως ισχύει, 
στ) Το ν.3139/2003 (Α 100) «Ρυθμίσεις για τα Καζίνο 
Πάρνηθας και Κέρκυρας και άλλες διατάξεις», 
ζ) τη με αριθμό Τ/6736/2003 (Β 929) απόφαση του 
Υπουργού Ανάπτυξης με τίτλο «Κανονισμός Διοικητικού 
Ελέγχου και Εποπτείας της Λειτουργίας των Καζίνο», 
όπως ισχύει, η οποία στην παρούσα, στο εξής, θα απο- 
καλείται «Κανονισμός», 

η) το γεγονός ότι με την παρούσα απόφαση δεν προ- 
καλείται δαπάνη σε βάρος του προϋπολογισμού της 
Ε.Ε.Ε.Π., 

θ) την από 11/12/2013 εισήγηση του Προέδρου της 
Ε.Ε.Ε.Π. με θέμα [Τροποποίηση της με αριθμό Τ/6736/2003 
(Β 929) απόφασης του Υπουργού Ανάπτυξης με τίτλο 
«Κανονισμός Διοικητικού Ελέγχου και Εποπτείας της 
Λειτουργίας των Καζίνο», όπως ισχύει.] 
ι) τα στοιχεία της Υπηρεσίας και την συζήτηση που 
ακολούθησε, αποφασίζουμε: 

τροποποιούμε τη με αριθμό Τ/6736/2003 (Β 929) από¬ 
φαση του Υπουργού Ανάπτυξης με τίτλο «Κανονισμός 
Διοικητικού Ελέγχου και Εποπτείας της Λειτουργίας 
των Καζίνο», όπως ισχύει, ως εξής: 

1. Στο άρθρο 1 του Κανονισμού προστίθεται παρά¬ 
γραφος 4, ως εξής: 

«4. Όπου στον παρόντα Κανονισμό χρησιμοποιείται ο 
όρος «Γνωστοποίηση», σημαίνει τη γνωστοποίηση στην 
Ε.Ε.Ε.Π. και στο Κλιμάκιο των Εντεταλμένων για τον 
Έλεγχο Υπαλλήλων της, από την επιχείρηση Καζίνο, 
της πρόθεσης της να μεταβάλει ορισμένα στοιχεία της 
λειτουργίας του Καζίνο. 

Η Γνωστοποίηση γίνεται με τρόπο ή τρόπους που κα¬ 
θορίζονται με απόφαση του Προέδρου της Ε.Ε.Ε.Π. Στην 
ίδια απόφαση καθορίζεται ποια, κατά τρόπο πραγματο¬ 
ποίησης, θεωρείται ως ημερομηνία της Γνωστοποίησης. 
Μέχρι να εκδοθεί η προηγούμενη απόφαση, ως ημε¬ 
ρομηνία της Γνωστοποίησης θεωρείται η ημερομηνία 
καταχώρησης των σχετικών εγγράφων στο κεντρικό 
πρωτόκολλο της Ε.Ε.Ε.Π. 

Η μεταβολή που περιλαμβάνεται στη Γνωστοποίηση 
δύναται να πραγματοποιηθεί μετά την παρέλευση επτά 
(7) ημερών από την ημερομηνία της Γνωστοποίησης.» 

2. Το τελευταίο εδάφιο της περίπτωσης δ) της παρα¬ 
γράφου 5 του άρθρου 2 του 

Κανονισμού αντικαθίσταται ως εξής: 

«Προκειμένου το Καζίνο να πραγματοποιήσει την, ως 
άνω, αναδιάταξη παιχνιδιών του, υποβάλλει Γνωστοποίη¬ 
ση στην Ε.Ε.Ε.Π.». 

3. Το τελευταίο εδάφιο της περίπτωσης ε) της παρα¬ 
γράφου 5 του άρθρου 2 του Κανονισμού αντικαθίσταται 
ως εξής: 

«Σε κάθε περίπτωση εσωτερικής αναδιάταξης ή με¬ 
ταβολής του χώρου του καζίνο και του περιεχομένου 
του, της παρούσας παραγράφου, το Καζίνο και πάλι 
έχει την υποχρέωση αποστολής των νέων θεωρημένων 
σχεδίων, που συνοδεύονται από Πίνακα, ως ανωτέρω, 
εντός δεκαπέντε (15) ημερών από την ημερομηνία της 
πραγματοποιηθείσας αναδιάταξης και μεταβολής». 

4. Το άρθρο 8 του Κανονισμού αντικαθίσταται ως εξής: 

«Άρθρο 8 

ΑΠΟΜΑΚΡΥΝΣΗ ΚΑΤΑΣΤΡΟΦΗ ΤΕΧΝΙΚΩΝ ΜΕΣΩΝ 
ΚΑΙ ΥΛΙΚΩΝ ΔΙΕΞΑΓΩΓΗΣ ΤΥΧΕΡΩΝ 
ΠΑΙΧΝΙΔΙΩΝ ΓΙΑ ΚΑΖΙΝΟ 

1. Για τις περιπτώσεις απομάκρυνσης είτε από το χώρο 
παιχνιδιών του Καζίνο είτε από τον αποθηκευτικό χώρο 
του, οποιουδήποτε ελεγχόμενου τεχνικού μέσου και υλι¬ 
κού διεξαγωγής τυχερών παιχνιδιών της παραγράφου 
3 του άρθρου 7, και με την επιφύλαξη των διατάξεων 
της παραγράφου 5 του άρθρου 2 του παρόντος Κα¬ 
νονισμού, το Καζίνο υποβάλλει σχετική Γνωστοποίηση 
στην Ε.Ε.Ε.Π., στην οποία, εκτός των άλλων, αναφέρει 
και τους λόγους της γνωστοποιούμενης απομάκρυνσης 
(όπως εργοστασιακή επισκευή και συντήρηση, φύλαξη 
στην αποθήκη, καταστροφή, πώληση, κ.λπ.), καθώς και 
τον κατά περίπτωση προορισμό. 

2. Το Καζίνο προβαίνει στην απομάκρυνση του συ¬ 
γκεκριμένου τεχνικού μέσου και υλικού διεξαγωγής τυ¬ 
χερών παιχνιδιών, συντάσσοντας ειδικό πρωτόκολλο 
απομάκρυνσης ή καταστροφής. 

Στο πρωτόκολλο αυτό αναφέρονταί: 

α) Η ώρα και ημερομηνία της απομάκρυνσης ή της 
καταστροφής. 

β) Το είδος, ο τύπος, η ονομασία και η ποσότητα του 
συγκεκριμένου τεχνικού μέσου και υλικού διεξαγωγής 
τυχερών παιχνιδιών. 

γ) Ο αριθμός και η ημερομηνία της κατά περίπτωση 
σχετικής Γ νωστοποίησης. 

δ) Κάθε άλλη πληροφορία που παρακολουθείται και 
καταγράφεται και η οποία πρέπει να μεταφερθεί ή να 
καταχωρηθεί σε άλλα έντυπα του Καζίνο που προβλέ- 
πονται από τον παρόντα Κανονισμό (όπως, εάν πρόκει¬ 
ται για μηχάνημα ηλεκτρονικών τυχερών παιχνιδιών, το 
επ' αυτού εγκατεστημένο ηλεκτρονικό τυχερό παιχνίδι, 


τα στοιχεία των μετρητών αυτού, το ύψος του διαμορ¬ 
φωμένου προοδευτικού ίαοΙφοί, κ.λπ.). 

Το ειδικό αυτό πρωτόκολλο υπογράφεται, κατά περί¬ 
πτωση, από τον Προϊστάμενο του Τμήματος Επιτραπέ¬ 
ζιων Τυχερών Παιχνιδιών ή τον Προϊστάμενο του Τμή¬ 
ματος Μηχανημάτων Ηλεκτρονικών Τυχερών Παιχνιδιών 
του Καζίνο και τον παριστάμενο στην απομάκρυνση ή 
καταστροφή Εντεταλμένο για τον Έλεγχο Υπάλληλο 
της Ε.Ε.Ε.Π., ο οποίος και παραλαμβάνει ένα αντίγραφο 
του πρωτοκόλλου αυτού. 

Ένα δεύτερο αντίγραφο του ίδιου ως άνω πρωτοκόλ¬ 
λου επισυνάπτεται στο τηρούμενο από το Καζίνο κατά 
περίπτωση Μητρώο, (θεωρημένο ή μη), το οποίο πρέπει 
να ενημερώνεται με τις ανάλογες μεταβολές. 

Εάν η καταστροφή τεχνικού μέσου και υλικού δι¬ 
εξαγωγής τυχερών παιχνιδιών για Καζίνο αφορά σε 
τράπουλες, δεν απαιτείται Γ νωστοποίηση στην Ε.Ε.Ε.Π., 
ακολουθείται όμως η ως άνω προβλεπόμενη διαδικασία 
της σύνταξης πρωτοκόλλου. 

3. Η τήρηση της πιο πάνω διαδικασίας απομάκρυνσης 
ή καταστροφής τεχνικού μέσου και υλικού διεξαγωγής 
τυχερών παιχνιδιών, αποτελεί αποκλειστική υποχρέωση 
του Καζίνο». 

5. Η παράγραφος 4 του άρθρου 12 του Κανονισμού 
αντικαθίσταται ως εξής: 

«4. Κλείσιμο τραπέζιών. 

Το Καζίνο, σε καθημερινή βάση, υποχρεούται να προ¬ 
βαίνει στο λογιστικό κλείσιμο όλων των τραπέζιών τυ¬ 
χερών παιχνιδιών του, το αργότερο μέχρι την 7η πρωινή 
της επόμενης ημέρας από εκείνη κατά την οποία έγινε 
το λογιστικό άνοιγμα τους. Σε απολύτως εξαιρετικές 
περιπτώσεις (όπως τις ημέρες εορτών) και μετά από 
σχετική Γνωστοποίηση στην Ε.Ε.Ε.Π., το λογιστικό κλεί¬ 
σιμο των τραπέζιών του Καζίνο δύναται να παρατείνεται 
για δύο (2) το πολύ ώρες.» 

6. Η παράγραφος 37 του άρθρου 19 του Κανονισμού 
αντικαθίσταται ως εξής: 

«37. Σε κάθε περίπτωση προοδευτικής λειτουργίας, 
περιλαμβανομένης αυτής των παραγράφων 8 και 9 του 
άρθρου 18 του παρόντος Κανονισμού, το εκάστοτε δι¬ 
αμορφωμένο ύψος (αξία) του (αοίκροί: 

α) πρέπει να διατηρείται σε εφεδρεία για λογαριασμό 
του παίκτη ή των παικτών και να διατίθεται εν τέλει 
σε αυτούς. 

β) μπορεί να μειώνεται μετά από απόφαση του Καζίνο, 
με την απαραίτητη προϋπόθεση ότι, η αξία σε μετρητά, 
κατά την οποία μειώνεται το ύψος του προοδευτικού 
ύαοΙφοί, προστίθεται ταυτόχρονα σε άλλο προοδευτικό 
ϊαοΚροΐ στο ίδιο Καζίνο, ώστε, τελικώς, να διατεθεί και 
πάλι στους παίκτες. Η πιο πάνω μείωση και μεταφορά 
του προοδευτικού (εοΚροΙ πραγματοποιείται μετά από 
την υποβολή σχετικής Γ νωστοποίησης στην Ε.Ε.Ε.Π. και, 
πάντοτε, με την παρουσία Εντεταλμένου για τονΈλεγ- 
χο Υπαλλήλου της Ε.Ε.Ε.Π., ο οποίος λαμβάνει γραπτή 
δήλωση του Καζίνο ότι η μείωση και μεταφορά έγινε 
σύμφωνα με τη σχετική Γνωστοποίηση. 

8. Η ισχύς της παρούσας απόφασης αρχίζει από τη 
δημοσίευση της στην Εφημερίδα της Κυβερνήσεως. 
Αιτήσεις των επιχειρήσεων Καζίνο, που αφορούν τις 
τροποποιούμενες διατάξεις του Κανονισμού και εκκρε- 
μούν κατά την ημερομηνία θέσης της παρούσας σε ισχύ, 
εκλαμβάνονται και έχουν τη θέση των κατά περίπτωση 
απαιτούμενων Γνωστοποιήσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Δεκεμβρίου 2013 
Ο Πρόεδρος 

ΕΥΓΕΝΙΟΣ ΓΙΑΝΝΑΚΟΠΟΥΛΟΣ 

-♦- 

Αριθμ. οικ.67159/54627 (2) 

Εξουσιοδότηση υπογραφής «ΜΕ ΕΝΤΟΛΗ ΓΕΝΙΚΟΥ ΓΡΑΜ¬ 
ΜΑΤΕΑ» αποφάσεων, εγγράφων και άλλων πράξεων 
στο Γενικό Διευθυντή Εσωτερικής Λειτουργίας της 
Αποκεντρωμένης Διοίκησης Αττικής, στον Προϊστάμε¬ 
νο της Διεύθυνσης Κοινωφελών Περιουσιών και στους 
Προϊσταμένους του Τμήματος Εποπτείας, του Τμήμα- 
τος Εκκαθάρισης, του Τ μήματος Σχολαζουσών Κληρο¬ 
νομιών και του Τ μήματος Μητρώου και Γ ραμματειακής 
Υποστήριξης της ανωτέρω Διεύθυνσης. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

Α. Τις διατάξεις: 

1. Των άρθρων 6 παρ. 2 και 280 παρ. 1 του Ν. 3852/2010 
(Φ.Ε.Κ. 87/Α’/07-06-2010) «Νέα Αρχιτεκτονική της Αυτοδι¬ 
οίκησης και της Αποκεντρωμένης Διοίκησης - Πρόγραμ¬ 
μα Καλλικράτης», σε συνδυασμό με το άρθρο 1 παρ. 2 
του Ν. 2503/1997 (ΦΕΚ 107/Α730-05-1997) «Διοίκηση, ορ¬ 
γάνωση, στελέχωση της Περιφέρειας, ρύθμιση θεμάτων 
για την τοπική αυτοδιοίκηση και άλλες διατάξεις» και 
το άρθρο 9 του Κώδικα Διοικητικής Διαδικασίας που 
κυρώθηκε με το πρώτο άρθρο του Ν. 2690/1999 (ΦΕΚ 
45/Α79-03-1999». 

2. Του Ν. 4182/2013 (Φ.Ε.Κ. 185/Α710-09-2013) «Κώδικας 
κοινωφελών υπηρεσιών, σχολαζουσών κληρονομιών και 
λοιπές διατάξεις». 

3. Του Ν. 3220/2004 (Φ.Ε.Κ. 15/Α728-01-2004) «Μέτρα 
αναπτυξιακής και κοινωνικής πολιτικής - αντικειμενο- 
ποίηση του φορολογικού ελέγχου και άλλες διατάξεις». 

4. Του Ν. 2873/2000 (Φ.Ε.Κ. 285/Α728-12-2000) «Φορολογι¬ 
κές ελαφρύνσεις και απλουστεύσεις και άλλες διατάξεις». 

5. Του Ν. 3528/2007 (Φ.Ε.Κ. 26/Α709-02-2007) «Κύρωση 
του Κώδικα Κατάστασης Δημοσίων Πολιτικών Διοικη¬ 
τικών Υπαλλήλων και Υπαλλήλων Ν.Π.Δ.Δ.». 

6. Του Ν. 3469/2006 (Φ.Ε.Κ. 131/Α728-06-2006) «Εθνικό 
Τυπογραφείο, Εφημερίς της Κυβερνήσεως και λοιπές 
διατάξεις» όπως ισχύει. 

7. Του Π.Δ. 135/2010 (Φ.Ε.Κ. 228/Α727-12-2010) «Οργανι¬ 
σμός της Αποκεντρωμένης Διοίκησης Αττικής». 

Β. Τ ις εγκυκλίους του Υπουργείου Εσωτερικών: 

1. Την υπ’ αριθ.: ΔΟΑ/οικ.26601/10-10-2007 εγκύκλιο του 
ΥΠ.ΕΣ. «Μείωση των υπογραφών στις διοικητικές πρά¬ 
ξεις και στα διοικητικά έγγραφα». 

2. Την υπ’ αριθ.: ΔΟΑ/Φ.17/οικ.34069/13-12-2007 εγκύκλιο 
του ΥΠ.ΕΣ. «Διευκρινήσεις σχετικά με τη μείωση των 
υπογραφών στις διοικητικές πράξεις και στα διοικητικά 
έγγραφα». 

3. Την υπ’ αριθ.: ΔΟΑ/Φ.17/οικ.5709/28-02-2008 εγκύ¬ 
κλιο του ΥΠ.ΕΣ. «Πρόσθετες διευκρινήσεις σχετικά με 
τη μείωση των υπογραφών στις διοικητικές πράξεις 
και έγγραφα. Παράταση της προθεσμίας έκδοσης των 
σχετικών αποφάσεων». 

Γ. Την ανάγκη απλούστευσης διαδικασιών κατά την 
άσκηση των αρμοδιοτήτων με σκοπό την ταχεία διεκπε¬ 


ραίωση των υποθέσεων και την εξασφάλιση εύρυθμης 
και αποδοτικής λειτουργίας της Διεύθυνσης Κοινωφε¬ 
λών Περιουσιών. 

Δ. Το γεγονός ότι από τις διατάξεις αυτής της από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

I. Εξουσιοδοτούμε το Γενικό Διευθυντή Εσωτερικής 
Λειτουργίας της Αποκεντρωμένης Διοίκησης Αττικής 
να υπογράφει με «ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ» τις 
παρακάτω ειδικά αναγραφόμενες αποφάσεις, έγγραφα, 
ή άλλες πράξεις: 

1. Αποφάσεις έγκρισης αμοιβών και εξόδων εκκαθαρι- 
στών κληρονομιών, εκτελεστών διαθηκών και κηδεμόνων 
σχολαζουσών κληρονομιών καθώς και έγκρισης αμοιβών 
τρίτων για παροχή υπηρεσιών σε κοινωφελείς περιου¬ 
σίες και σχολάζουσες κληρονομιές, έως του ποσού των 
δέκα πέντε χιλιάδων ευρώ (15.000,00 €). 

2. Αποφάσεις έγκρισης δαπανών, εξόφλησης χρεών 
και φόρων κοινωφελών περιουσιών και σχολαζουσών 
κληρονομιών έως του ποσού των δέκα πέντε χιλιάδων 
ευρώ (15.000,00€). 

3. Αποφάσεις έγκρισης προϋπολογισμών κοινωφελών 
περιουσιών. 

4. Αποφάσεις έγκρισης απολογισμών κοινωφελών 
περιουσιών. 

5. Αποφάσεις περί έγκρισης ή μη επένδυσης περιου¬ 
σιακών στοιχείων κοινωφελών περιουσιών. 

6. Αποφάσεις περί έγκρισης εκτέλεσης κοινωφελούς 
σκοπού που εκπληρώνεται εφάπαξ. 

7. Αποφάσεις περί έγκρισης ή μη εκτέλεσης σκοπού 
πριν την λήξη της εκκαθάρισης. 

8. Αποφάσεις περί έγκρισης ή μη αναβολής εκτέλεσης 
σκοπού, σε περίπτωση ανάγκης. 

9. Αποφάσεις περί έγκρισης ή μη αναπροσαρμογής 
ποσών εκτέλεσης κοινωφελών σκοπών ή έργων. 

II. Εξουσιοδοτούμε τον Προϊστάμενο της Δ/νσης Κοι¬ 
νωφελών Περιουσιών της Γ ενικής Διεύθυνσης Εσωτερι¬ 
κής Λειτουργίας της Αποκεντρωμένης Διοίκησης Αττι¬ 
κής να υπογράφει με «ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ»: 

Γ ενικά: 

1. Τοποθέτηση-μετακίνηση υπαλλήλων εντός των τμη¬ 
μάτων της Διεύθυνσής του. 

2. Θεώρηση βιβλιαρίων νοσηλείας του προσωπικού. 

3. Έγκριση κανονικών αδειών, λοιπών προβλεπομένων 
αδειών, έγκριση τακτικών εκτός έδρας μετακινήσεων, 
μετακινήσεων με ειδική εντολή και θεώρηση δικαιο- 
λογητικών οδοιπορικών εξόδων και ημερήσιων εκτός 
έδρας αποζημιώσεων. 

4. Έγγραφα, οδηγίες ή αποφάσεις που αφορούν στην 
εύρυθμη λειτουργία της Διεύθυνσης, καθώς και τις ετή¬ 
σιες ή άλλες εκθέσεις απολογιστικού ή προγραμματικού 
χαρακτήρα. 

5. Έγγραφα με τα οποία προτείνεται ορισμός υπαλ¬ 
λήλων της Διεύθυνσης για τη συμμετοχή σε συνέδρια, 
διημερίδες, ημερίδες και σεμινάρια στο εσωτερικό ή 
το εξωτερικό. 

Ειδικότερα θέματα της Διεύθυνσης: 

1. Λειτουργικά θέματα Συμβουλίου Κοινωφελών Πε¬ 
ριουσιών. 

2. Ορισμός υπαλλήλων που εισηγούνται θέματα ενώ¬ 
πιον του Συμβουλίου Κοινωφελών Περιουσιών. 

3. Γ ενικά εποπτικά έγγραφα σχετικά με την εκκαθά¬ 
ριση, διαχείριση και διοίκηση κοινωφελών περιουσιών 
και σχολαζουσών κληρονομιών. 

4. Έγγραφα σχετικά με την εποπτεία των διαδικασιών 
εκποίησης και εκμίσθωσης ακινήτων κοινωφελών περι¬ 
ουσιών και σχολαζουσών κληρονομιών. 

5. Υποβολή αιτήσεων στα αρμόδια δικαστήρια για 
ερμηνεία διαθήκης και επωφελέστερη διάθεση ή αξιο¬ 
ποίηση κοινωφελούς περιουσίας. 

Θ.Έγραφα που αφορούν στη λήψη μέτρων προσωρινής 
διοίκησης και διαχείρισης κοινωφελών περιουσιών μέχρι 
το διορισμό εκκαθαριστή. 

7. Αποφάσεις έγκρισης αμοιβών και εξόδων εκκαθα¬ 
ριστούν κληρονομιών, εκτελεστών διαθηκών και κηδε¬ 
μόνων σχολαζουσών κληρονομιών καθώς και έγκρισης 
αμοιβών τρίτων για παροχή υπηρεσιών, έως του ποσού 
των πέντε χιλιάδων ευρώ (5.000,00 €). 

8. Αποφάσεις έγκρισης δαπανών, εξόφλησης χρεών 
και φόρων κοινωφελών περιουσιών και σχολαζουσών 
κληρονομιών έως του ποσού των πέντε χιλιάδων ευρώ 
(5.000,00 €). 

9. Αποφάσεις περί ορισμού μεσεγγυητή σύμφωνα με 
τα άρθρα 725επ. του Κώδικα Πολιτικής Δικονομίας. 

10. Κατάρτιση και διαβίβαση του χρηματικού κατα¬ 
λόγου στην αρμόδια Δ.Ο.Υ. για την ολοκλήρωση της 
διαδικασίας είσπραξης του ποσού σε περιπτώσεις κα¬ 
ταλογισμών και επιβολής προστίμων. 

III. Εξουσιοδοτούμε τους Προϊσταμένους του Τμήματος 
Εποπτείας, του Τμήματος Εκκαθάρισης, του Τμήματος 
Σχολαζουσών Κληρονομιών και του Τμήματος Μητρώου 
και Γραμματειακής Υποστήριξης της Δ/νσης Κοινωφε¬ 
λών Περιουσιών της Γενικής Διεύθυνσης Εσωτερικής 
Λειτουργίας της Αποκεντρωμένης Διοίκησης Αττικής 
να υπογράφουν με «ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ»: 

Γ ενικά: 

1. Υπομνηστικά έγγραφα σε ζητήματα αρμοδιότητας 
των τμημάτων τους. 

2. Ανακοίνωση ή κοινοποίηση Υπουργικών Αποφάσεων 
και σε εκτέλεση αυτών έγγραφα. 

3. Παροχή στοιχείων σε αρχές, δικαστήρια κ,λπ. κατά 
νόμο ή σε εκτέλεση δικαστικών ή άλλων δεσμευτικών 
αποφάσεων. 

4. Υποβολή εγγράφων προς πιστωτικά ιδρύματα, σχε¬ 
τικών με αναζήτηση στοιχείων τραπεζικών λογαριασμών 
κοινωφελών περιουσιών και σχολαζουσών κληρονομιών 
καθώς και σχετικών με το άνοιγμα, τη μεταφορά και τη 
συγχώνευση τραπεζικών λογαριασμών. 

5. Αναζήτηση εγγράφων ή φακέλων αρμοδιότητας 
του τμήματός τους. 

6. Απαντήσεις σε αναφορές πολιτών, υπαλλήλων ή 
υπηρεσιών οι οποίες αφορούν σε ζητήματα για τα οποία 
η υπηρεσία έλαβε θέση. 

7. Απαντήσεις σε ερωτήματα για την έννοια των δια¬ 
τάξεων που αφορούν θέματα των τμημάτων τους, για τα 
οποία υπάρχουν νομολογιακές λύσεις ή είναι δεδομένη 
η πρακτική της υπηρεσίας, καθώς και τις απαντήσεις 
σε αιτήσεις υπηρεσιών, πολιτών ή υπαλλήλων, με τις 
οποίες παρέχονται πληροφορίες. 

8. Υποβολή ερωτημάτων προς συναρμόδιους φορείς 
και αναζήτηση συμπληρωματικών στοιχείων. 

9/Εγγραφα που απευθύνονται σε υπηρεσίες της Απο¬ 
κεντρωμένης Διοίκησης Αττικής, με τα οποία ζητούνται 
διάφορα στοιχεία και πληροφορίες καθώς και διαβιβα¬ 
στικά έγγραφα σε αιτήσεις πολιτών ή υπαλλήλων και 
έγγραφα για υπηρεσιακά θέματα που απευθύνονται σε 
αρμόδιες κατά νόμο αρχές εφόσον δεν είναι γενικότε¬ 
ρου ενδιαφέροντος. 


10. Έγκριση για χορήγηση αντιγράφων αδιαβάθμη- 
των ή διαβαθμιζόμενων εγγράφων που τηρούνται στην 
Αποκεντρωμένη Διοίκηση Αττικής, σε όσες περιπτώσεις 
επιτρέπεται καθώς και τα έγγραφα αποστολής. 

11. Υποβολή και καταχώρηση στο μητρώο κοινωφελών 
περιουσιών - σχολαζουσών κληρονομιών στοιχείων που 
αφορούν υποθέσεις του τμήματός τους. 

12. Χορήγηση βεβαιώσεων σχετικά με το νομικό κα¬ 
θεστώς των κοινωφελών περιουσιών και τα μέλη που 
απαρτίζουν τις διοικήσεις αυτών. 

13. Έγγραφα προς συναρμόδιες αρχές σχετικά με 
εξεύρεση τυχόν κωλυμμάτων διορισμού εκκαθαριστών 
περιουσιών, εκτελεστών διαθηκών, διοικητών ιδρυμάτων 
και κηδεμόνων σχολαζουσών κληρονομιών. 

14. Καταχώρηση όλων των αναγκαίων στοιχείων και 
συμπλήρωση των φακέλων κοινωφελών περιουσιών και 
σχολαζουσών περιουσιών, αρμοδιότητας του τμήματός 
τους. 

15. Θέση στο αρχείο εγγράφων. 

Ειδικότερα θέματα ανά τμήμα: 

Τον Προϊστάμενο του Τμήματος Εποπτείας: 

1. Παροχή οδηγιών, πληροφοριών, διευκρινήσεων προς 
Διοικητές και Διαχειριστές κοινωφελών ιδρυμάτων ή 
Κεφαλαίων Αυτοτελούς Διαχείρισης αναφορικά με τις 
υποχρεώσεις τους καθώς και τον τρόπο και τις διαδι¬ 
κασίες διαχείρισης της κοινωφελούς περιουσίας. 

2. Αποφάσεις περί έγκρισης ή μη πρόσκλησης ή προ¬ 
κήρυξης διαγωνισμού χορήγησης υποτροφιών, οικονο¬ 
μικών ενισχύσεων, βοηθημάτων και βραβείων. 

3. Αποφάσεις περί έγκρισης ή μη πρακτικών διαγωνι¬ 
σμού χορήγησης υποτροφιών, οικονομικών ενισχύσεων, 
βοηθημάτων και βραβείων και αποφάσεις περί έγκρισης 
ή μη επιλογής και διορισμού υποτρόφων. 

Τον Προϊστάμενο του Τμήματος Εκκαθάρισης: 

1. Ανακοινώσεις διαθηκών σε κληρονόμους, κληροδό¬ 
χους και εκτελεστές διαθηκών. 

2. Παροχή οδηγιών, πληροφοριών, διευκρινήσεων προς 
εκκαθαριστές κληρονομιών και εκτελεστές διαθηκών 
αναφορικά με τις υποχρεώσεις τους καθώς και τον 
τρόπο και τις διαδικασίες διαχείρισης της κοινωφελούς 
περιουσίας. 

3. Αποφάσεις περί επιλογής των διαδικασιών εκκαθά¬ 
ρισης και εκτέλεσης κοινωφελούς σκοπού ή έργου σε 
περίπτωση διαφωνίας των εκτελεστών. 

4. Αποφάσεις περί έγκρισης ή μη κατ’ εξαίρεση διά¬ 
θεσης περιουσιακών στοιχείων σε κληρονόμους, πριν 
την ολοκλήρωση της εκκαθάρισης. 

5. Αποφάσεις περί έγκρισης ή μη διανομής της κλη¬ 
ρονομιάς. 

6. Αποφάσεις περί έγκρισης ή μη διαχείρισης κινητών 
αξιών από επικαρπωτή ή βεβαρημένο με καταπίστευμα. 

Τον Προϊστάμενο του Τμήματος Σχολαζουσών Κλη¬ 
ρονομιών: 

1. Παροχή οδηγιών, πληροφοριών, διευκρινήσεων προς 
κηδεμόνες σχολαζουσών κληρονομιών αναφορικά με 
τις υποχρεώσεις τους καθώς και τον τρόπο και τις 
διαδικασίες διαχείρισης της περιουσίας. 

2. Αποστολή εγγράφων προς Δ.Ο.Υ., Κτηματικές Υπη¬ 
ρεσίες, Κτηματική Εταιρεία του Δημοσίου, Υποθηκοφυ- 
λάκεια, Πιστωτικά Ιδρύματα και άλλες αρχές για την 
παροχή οποιονδήποτε πληροφοριών για την εξακρίβω¬ 
ση στοιχείων της κληρονομιάς. 

3. Αποστολή εγγράφων προς το Νομικό Συμβούλιο του 
Κράτους, σχετικών με θέματα διαχείρισης κληρονομιών 
καθώς και για την εκκίνηση της διαδικασίας αναγνώ¬ 
ρισης του κληρονομικού δικαιώματος του Ελληνικού 
Δημοσίου. 

4. Υποβολή πρόσκλησης προς όσουν αξιώνουν κληρο¬ 
νομικό δικαίωμα πριν ζητηθεί η αναγνώριση του κληρο¬ 
νομικού δικαιώματος του δημοσίου και όλα τα αναγκαία 
έγγραφα για τη δημοσίευση της πρόσκλησης. 

Τον Προϊστάμενο του Τμήματος Μητρώου και Γραμ- 
ματειακής Υποστήριξης: 

1. Έγγραφα σχετικά με το μητρώο κοινωφελών περι¬ 
ουσιών και σχολαζουσών κληρονομιών και την καταχώ- 
ρηση - συμπλήρωση όλων των απαραίτητων στοιχείων 
των φακέλων. 

2. Έγγραφα σχετικά την τήρηση του πρωτοκόλλου της 
Διεύθυνσης, την τήρηση κι ενημέρωση του αρχείου της 
υπηρεσίας και την ενημέρωση των πολιτών για θέματα 
αρμοδιότητάς της. 

3. Κοινοποιήσεις στους αρμοδίους υπαλλήλους, όλων 
των υπό ανάρτηση στο διαδίκτυο, αποφάσεων. 

Οι εξουσιοδοτούμενοι με την απόφαση αυτή να υπο¬ 
γράφουν με την «εντολή Γ ενικού Γ ραμματέα της Αποκε¬ 
ντρωμένης Διοίκησης Αττικής», υποχρεούνται να τηρούν 
ενήμερα τα ανώτερα αυτών υπηρεσιακά κλιμάκια για 
κάθε σοβαρό κατά την κρίση τους θέμα της αρμοδιότη¬ 
τάς τους ή και να προσκομίζουν σε υπέρτερο κλιμάκιο 
για υπογραφή έγγραφα που αφορούν τα θέματα αυτά. 

Με την παρούσα απόφαση, η υπ’ αριθ.: οικ.8197/5167/14- 
03-2011 (Φ.Ε.Κ. 597/Β’/15-04-2011, ΑΔΑ: 4ΑΓΘΟΡ1Κ-Λ) από¬ 
φασή μας παύει να ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Δεκεμβρίου 2013 

Ο Γ ενικός Γ ραμματέας Αποκεντρωμένης Διοίκησης 

ΔΗΜΗΤΡΙΟΣ ΚΑΛΟΓΕΡΟΠΟΥΛΟΣ 

-♦- 

Αριθμ. οικ.67645/55009 (3) 

Εξουσιοδότηση υπογραφής «ΜΕ ΕΝΤΟΛΗ ΓΕΝΙΚΟΥ 
ΓΡΑΜΜΑΤΕΑ» αποφάσεων, εγγράφων και άλλων 
πράξεων στο Γ ενικό Διευθυντή Εσωτερικής Λειτουρ¬ 
γίας της Αποκεντρωμένης Διοίκησης Αττικής, στους 
Προϊσταμένους των Δ/νσεων Αλλοδαπών και Μετα¬ 
νάστευσης Αθηνών Α', Κεντρικού Τομέα & Δυτικής 
Αττικής, Βορείου Τομέα & Ανατολικής Αττικής και 
Νοτίου Τομέα, Πειραιώς & Νήσων και στους Προ¬ 
ϊσταμένους και Εισηγητές των Τμημάτων των ως 
άνω Διευθύνσεων. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

Α. Τις διατάξεις: 

1. Του Π.Δ.135/2010 (Φ.Ε.Κ. 228/Α727-12-2010) «Οργανι¬ 
σμός της Αποκεντρωμένης Διοίκησης Αττικής», όπως 
τροποποιήθηκε με την παρ. 2.α περ. Γ έως και ιβ', την 
παρ. γ και παρ.δ του άρθρου 21 και του άρθρου 2 «Συ¬ 
μπληρώσεις και τροποποιήσεις της από 31.12.2012 Πράξης 
Νομοθετικού Περιεχομένου "Ρυθμίσεις κατεπειγόντων 
θεμάτων αρμοδιότητας των Υπουργείων Εσωτερικών, 
Εργασίας, Κοινωνικής Ασφάλισης και Πρόνοιας, Δημό¬ 
σιας Τάξης και Προστασίας του Πολίτη, της Γενικής 


Γραμματείας της Κυβέρνησης και του Υπουργού Επικρά¬ 
τειας"» του Ν.4147/2013 (Φ.Ε.Κ. 98/Α’/26-04-2013) «Κύρωση 
της από 31.12.2012 Πράξης Νομοθετικού Περιεχομένου 
"Ρυθμίσεις κατεπειγόντων θεμάτων αρμοδιότητας των 
Υπουργείων Εσωτερικών, Εργασίας, Κοινωνικής Ασφά¬ 
λισης και Πρόνοιας, Δημόσιας Τάξης και Προστασίας 
του Πολίτη, της Γ ενικής Γ ραμματείας της Κυβέρνησης 
και του Υπουργού Επικράτειας» και άλλες διατάξεις». 

2. Των άρθρων 6 παρ. 2 και 280 παρ. 1 του Ν. 3852/2010 
(Φ.Ε.Κ. 87/07-06-2010) «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης - Πρόγραμμα 
Καλλικράτης», σε συνδυασμό με το άρθρο 1 παρ. 2 του 
Ν. 2503/1997 (ΦΕΚ 107/Α730-05-1997) «Διοίκηση, οργά¬ 
νωση, στελέχωση της Περιφέρειας, ρύθμιση θεμάτων 
για την τοπική αυτοδιοίκηση και άλλες διατάξεις» και 
το άρθρο 9 του Κώδικα Διοικητικής Διαδικασίας που 
κυρώθηκε με το πρώτο άρθρο του Ν. 2690/1999 (ΦΕΚ 
45/Α79-03-1999». 

3. Του άρθρου 12 παρ. 2 του Ν. 4147/2013 (Φ.Ε.Κ. 
98/Α726-04-2013) «Κύρωση της από 31.12.2012 Πράξης 
Νομοθετικού Περιεχομένου "Ρυθμίσεις κατεπειγόντων 
θεμάτων αρμοδιότητας των Υπουργείων Εσωτερικών, 
Εργασίας, Κοινωνικής Ασφάλισης και Πρόνοιας, Δημό¬ 
σιας Τάξης και Προστασίας του Πολίτη, της Γενικής 
Γ ραμματείας της Κυβέρνησης και του Υπουργού Επι¬ 
κράτειας" και άλλες διατάξεις» σχετικά με την ανάγκη 
απλούστευσης και επιτάχυνσης της διαδικασίας έκδο¬ 
σης των αδειών διαμονής. 

4. Τ ου άρθρου 2 παρ. 1 και του άρθρου 7 παρ.3 του Ν. 4018/ 
2011 (Φ.Ε.Κ. 215/Α730-09-2011) «Αναδιοργάνωση του συ¬ 
στήματος αδειοδότησης για τη διαμονή αλλοδαπών 
στη χώρα υπό όρους αυξημένης ασφάλειας, ρυθμίσεις 
θεμάτων Οργανισμών Τοπικής Αυτοδιοίκησης και τις 
διατάξεις αρμοδιότητας του Υπουργείου Εσωτερικών». 

5. Της υπ' αριθ.: οικ.34547/13/11-07-2013 (Φ.Ε.Κ. 1785/ 
Β724-07-2013) απόφασης των Υπουργών Εσωτερικών 
και Οικονομικών «Καθορισμός σημείων υποδοχής, όπου 
κατατίθενται οι αιτήσεις πολιτών τρίτων χωρών για τη 
χορήγηση και την ανανέωση της άδειας διαμονής τους 
στο Νομό Αττικής της Αποκεντρωμένης Διοίκησης Ατ¬ 
τικής», όπως τροποποιήθηκε με τις όμοιες του άρθρου 
5 του Ν. 4208/2013 (Φ.Ε.Κ. 252/Α718-11-2013) «Ρυθμίσεις 
Υπουργείου Υγείας και άλλες διατάξεις». 

6. Του άρθρου 7 παρ.9 του Ν.4018/2011 (Φ.Ε.Κ. 215/Α7 
30-09-2011) «Αναδιοργάνωση του συστήματος αδειοδό- 
τησης για τη διαμονή αλλοδαπών στη χώρα υπό όρους 
αυξημένης ασφάλειας, ρυθμίσεις θεμάτων Οργανισμών 
Τοπικής Αυτοδιοίκησης και τις διατάξεις αρμοδιότητας 
του Υπουργείου Εσωτερικών». 

7. Των άρθρων 16 έως 41 του Ν. 3907/2011 (Φ.Ε.Κ. 
7/Α726-01-2011) «Ιδρυση Υπηρεσίας Ασύλου και Υπηρε¬ 
σίας Πρώτης Υποδοχής, προσαρμογή της ελληνικής 
νομοθεσίας προς τις διατάξεις της Οδηγίας 2008/115/ΕΚ 
"σχετικά με τους κοινούς κανόνες και διαδικασίες στα 
κράτη - μέλη για την επιστροφή των παρανόμως διαμε- 
νόντων υπηκόων τρίτων χωρών" και λοιπές διατάξεις». 

8. Του Ν.3386/2005 (Φ.Ε.Κ. 212/Α723-08-2005) «Είσοδος, 
Διαμονή και Κοινωνική ένταξη υπηκόων τρίτων χωρών 
στην Ελληνική επικράτεια», όπως τροποποιήθηκε και 
ισχύει. 

9. Του Ν.3528/2007 (Φ.Ε.Κ. 26/Α709-02-2007) «Κύρωση 
του Κώδικα Κατάστασης Δημοσίων Πολιτικών Διοικη¬ 
τικών Υπαλλήλων και Υπαλλήλων Ν.Π.Δ.Δ.». 

10. Του Ν.3469/2006 (Φ.Ε.Κ. 131/Α'/28-06-2006) «Εθνικό 
Τυπογραφείο, Εφημερίς της Κυβερνήσεως και λοιπές 
διατάξεις» όπως ισχύει. 

11. Του υπ' αριθ.: 5742/24-10-2011 εγγράφου του Νομικού 
Συμβουλίου του Κράτους. 

Β. Τις εγκυκλίους του Υπουργείου Εσωτερικών: 

1. Την υπ' αριθ.: ΔΟΑ/οικ.26601/10-10-2007 εγκύκλιο του 
ΥΠ.ΕΣ. «Μείωση των υπογραφών στις διοικητικές πρά¬ 
ξεις και στα διοικητικά έγγραφα». 

2. Την υπ' αριθ.: ΔΟΑ/Φ.17/οικ.34069/13-12-2007 εγκύκλιο 
του ΥΠ.ΕΣ. «Διευκρινήσεις σχετικά με τη μείωση των 
υπογραφών στις διοικητικές πράξεις και στα διοικητικά 
έγγραφα». 

3. Την υπ' αριθ.: ΔΟΑ/Φ.17/οικ. 5709/28-02-2008 εγκύ¬ 
κλιο του ΥΠ.ΕΣ. «Πρόσθετες διευκρινίσεις σχετικά με 
τη μείωση των υπογραφών στις διοικητικές πράξεις 
και έγγραφα. Παράταση της προθεσμίας έκδοσης των 
σχετικών αποφάσεων». 

Γ. Το γεγονός ότι από τις διατάξεις αυτής της από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

I. Εξουσιοδοτούμε το Γενικό Διευθυντή Εσωτερικής 
Λειτουργίας της Αποκεντρωμένης Διοίκησης Αττικής 
να υπογράφει με «ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ» τις 
παρακάτω ειδικά αναγραφόμενες αποφάσεις, έγγραφα, 
ή άλλες πράξεις: 

1. Τη χορήγηση κανονικών αδειών των Προϊσταμένων 
των Διευθύνσεων των Υπηρεσιών που ανήκουν στη Γ ε¬ 
νική Διεύθυνση που Προίστανται. 

Π. Εξουσιοδοτούμε τους Προϊσταμένους των Διευ¬ 
θύνσεων Αλλοδαπών και Μετανάστευσης Αθηνών Α', 
Κεντρικού Τομέα και Δυτικής Αττικής, Βορείου Τομέα 
& Ανατολικής Αττικής και Νοτίου Τομέα, Πειραιώς & 
Νήσων να υπογράφουν με «ΕΝΤΟΛΗ ΓΕΝΙΚΟΥ ΓΡΑΜ¬ 
ΜΑΤΕΑ»: 

1. Πράξεις Έγκρισης για την είσοδο στην Ελλάδα με 
σκοπό την παροχή εξαρτημένης Εργασίας, την εποχική 
εργασία και την απασχόληση αλιεργατών. 

2. Αποφάσεις Έγκρισης Εισόδου για οικογενειακή 
επανένωση. 

3. Χορήγηση, ανανέωση, ανάκληση ή απόρριψη αιτή¬ 
ματος για κάθε κατηγορία άδειας διαμονής, καθώς επί¬ 
σης και δελτίων διαμονής, μόνιμης διαμονής και ειδικών 
βεβαιώσεων νόμιμης διαμονής. 

4. Άδειες διαμονής ενιαίου τύπου που εκδίδονται με 
την μορφή του αυτοτελούς εγγράφου, όπως προβλέπε- 
ται στον Κανονισμό ΕΚ. 1030/2002 και τροποποιήθηκε 
από τον Κανονισμό (ΕΚ) 380/2008. 

5. Αποδοχή ή μη αιτήσεων θεραπείας κατά απόρριψης 
αιτημάτων πολιτών τρίτων χωρών, που αφορούν στην 
είσοδο, παραμονή και στο καθεστώς απασχόλησης στην 
ελληνική επικράτεια. 

6. Έκδοση αποφάσεων επιστροφής των παρανόμως 
διαμενόντων υπηκόων τρίτων χωρών και ορισμού ή 
παράτασης του χρονικού διαστήματος οικειοθελούς 
αναχώρησης. 

7. Απαντήσεις στο Συνήγορο του Πολίτη και στα λοιπά 
Ελεγκτικά Σώματα σχετικά με τα θέματα της Δ/νσης. 

δ.Έγγραφα αρμοδιότητας των υπηρεσιών γενικότερου 
ενδιαφέροντος. 

9. Έκδοση βεβαιώσεων σχετικά με θέματα που σύμ¬ 
φωνα με το νόμο μπορούν να βεβαιωθούν από στοιχεία 
που τηρούνται στην Υπηρεσία. 


10. Τοποθέτηση - μετακίνηση υπαλλήλων εντός των 
Τμημάτων της Δ/νσης τους. 

11. Θεώρηση βιβλιαρίων νοσηλείας των υπαλλήλων που 
ανήκουν στην Διεύθυνση που Προίστανται. 

12. Έγγραφα με τα οποία εγκρίνεται ή προτείνεται 
ο ορισμός υπαλλήλων της Δ/νσης για τη συμμετοχή 
σε συνέδρια, διημερίδες, ημερίδες και σεμινάρια στο 
εσωτερικό ή το εξωτερικό. 

13. Έγγραφα, οδηγίες ή αποφάσεις που αφορούν στην 
εύρυθμη λειτουργία της Διεύθυνσης, τις ετήσιες ή άλλες 
εκθέσεις απολογιστικού ή προγραμματικού χαρακτήρα. 

14. Εγκρίσεις κανονικών αδειών, απουσίας, καθώς και 
αποφάσεις χορήγησης βραχυχρόνιων αναρρωτικών 
αδειών. 

15. Εξουσιοδότηση υπαλλήλων των ανωτέρω Δ/νσεων 
για την εκπροσώπηση των Υπηρεσιών τους ενώπιον του 
εκάστοτε αρμοδίου Δικαστηρίου κατά την εκδίκαση σε 
πρώτο βαθμό των ακυρωτικών διαφορών, οι οποίες γεν- 
νώνται κατ' εφαρμογή της μεταναστευτικής νομοθεσίας. 

16. Εξουσιοδότηση μονίμων και με σχέση εργασίας 
ιδιωτικού δικαίου αορίστου χρόνου υπαλλήλων που ανή¬ 
κουν στις κατηγορίες ΠΈ. ή Τ.Ε. να έχουν δικαίωμα υπο¬ 
γραφής των Βεβαιώσεων τύπου Α', που προβλέπονται 
στο άρθρο 4 του Ν. 4018/2011 (Φ.Ε.Κ. 215/Α730-09-2011). 

III. Εξουσιοδοτούμε τους Προϊσταμένους των Τμη¬ 
μάτων Αδειών Διαμονής να υπογράφουν με «ΕΝΤΟΛΗ 
ΓΕΝΙΚΟΥ ΓΡΑΜΜΑΤΕΑ»: 

1. Υπομνηστικά έγγραφα που αφορούν ζητήματα αρ¬ 
μοδιότητας τους, εφ' όσον δεν είναι γενικότερου ενδι¬ 
αφέροντος. 

2. Έγγραφα με τα οποία διαβιβάζονται στις αρμόδιες 
υπηρεσίες, αναφορές υπηρεσιών, φορέων ή πολιτών που 
αναρμόδια υποβλήθηκαν στην υπηρεσία. 

3. Έγγραφα με τα οποία επιστρέφονται δικαιολογη- 
τικά ή αφορούν στη συμπλήρωση ελλιπών φακέλων. 

4. Πράξεις θέσης εγγράφων στο αρχείο. 

5. Χορήγηση, ανανέωση, ανάκληση ή απόρριψη αιτή¬ 
ματος για κάθε κατηγορία άδειας διαμονής, καθώς επί¬ 
σης και δελτίων διαμονής, μόνιμης διαμονής και ειδικών 
βεβαιώσεων νόμιμης διαμονής. 

6. Έκδοση αποφάσεων επιστροφής των παρανόμως 
διαμενόντων υπηκόων τρίτων χωρών και ορισμού ή 
παράτασης του χρονικού διαστήματος οικειοθελούς 
αναχώρησης. 

7. Άδειες διαμονής ενιαίου τύπου που εκδίδονται με 
την μορφή του αυτοτελούς εγγράφου, όπως προβλέπε- 
ται στον Κανονισμό ΕΚ. 1030/2002 και τροποποιήθηκε 
από τον Κανονισμό (ΕΚ) 380/2008. 

8. Έκδοση απόφασης έγκρισης εργασίας, ή άσκησης 
ανεξάρτητης οικονομικής δραστηριότητας στα πλαίσια 
των αδειών διαμονής για οικογενειακή επανένωση ή 
μερικής απασχόλησης για λόγους σπουδών. 

9. Έγγραφα επιστροφής παραβολών ως αχρεωστήτως 
καταβληθέντων στους δικαιούχους. 

10. Απαντήσεις σε αιτήματα πληροφορίας και περι¬ 
εχομένου. 

IV. Εξουσιοδοτούμε τους Προϊσταμένους των Τμημά¬ 
των Ελέγχου να υπογράφουν με 

«ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ»: 

1. Υπομνηστικά έγγραφα που αφορούν σε ζητήματα 
αρμοδιότητας τους εφ' όσον δεν είναι γενικότερου εν¬ 
διαφέροντος. 

2. Έγγραφα με τα οποία διαβιβάζονται στις αρμόδιες 
υπηρεσίες, αναφορές υπηρεσιών, φορέων ή πολιτών που 
αναρμόδια υποβλήθηκαν στην υπηρεσία. 

3. Έγγραφα με τα οποία επιστρέφονται δικαιολογη- 
τικά ή αφορούν στη συμπλήρωση ελλιπών φακέλων. 

4. Πράξεις θέσης εγγράφων στο αρχείο. 

5. Χορήγηση, ανανέωση, ανάκληση ή απόρριψη αιτή¬ 
ματος για κάθε κατηγορία άδειας διαμονής, καθώς επί¬ 
σης και δελτίων διαμονής, μόνιμης διαμονής και ειδικών 
βεβαιώσεων νόμιμης διαμονής. 

6. Έκδοση αποφάσεων επιστροφής των παρανόμως 
διαμενόντων υπηκόων τρίτων χωρών και ορισμού ή 
παράτασης του χρονικού διαστήματος οικειοθελούς 
αναχώρησης. 

7. Αδειες διαμονής ενιαίου τύπου που εκδίδονται με 
την μορφή του αυτοτελούς εγγράφου, όπως προβλέπε- 
ται στον Κανονισμό ΕΚ. 1030/2002 και τροποποιήθηκε 
από τον Κανονισμό (ΕΚ) 380/2008. 

8. Έκδοση απόφασης έγκρισης εργασίας, ή άσκησης 
ανεξάρτητης οικονομικής δραστηριότητας στα πλαίσια 
των αδειών διαμονής για οικογενειακή επανένωση ή 
μερικής απασχόλησης για λόγους σπουδών. 

9. Επιβολή προστίμων σε εργοδότες και πολίτες τρί¬ 
των χωρών και όποια άλλη κατηγορία ορίζεται από την 
κείμενη νομοθεσία. 

10. Διατύπωση απόψεων της διοίκησης για την αντί¬ 
κρουση αιτήσεων ακύρωσης και αναστολής των διοι¬ 
κητικών δικαστηρίων. 

11. Συμμόρφωση της Διοίκησης στις Δικαστικές Απο¬ 
φάσεις, σύμφωνα με τις διατάξεις της παρ. 2 του άρ¬ 
θρου 28 του Ν.3613/2007 (Φ.Ε.Κ. 263/Α'/23-11-2007) και την 
εγκύκλιο 21 με αριθ.: 8146/11-04-2008 του ΥΠΈΣ. 

V. Εξουσιοδοτούμε τους Προϊσταμένους των Τμημά- 
των Γραμματείας να υπογράφουν με «ΕΝΤΟΛΗ ΓΕΝΙΚΟΥ 
ΓΡΑΜΜΑΤΕΑ»: 

1. Τη διακίνηση της αλληλογραφίας της Δ/νσης. 

2. Την επικύρωση αντιγράφων και φωτοαντιγράφων 
οποιωνδήποτε εγγράφων ή δικαιολογητικών που τηρού¬ 
νται στο αρχείο, σύμφωνα με την κείμενη νομοθεσία. 

3. Την επικύρωση του γνησίου της υπογραφής των 
εξυπηρετούμενων από την υπηρεσία τους πολιτών και 
πολιτών τρίτων χωρών. 


4. Την οργάνωση, ταξινόμηση και τήρηση του αρχείου 
της Δ/νσης. 

5. Την παροχή πληροφοριών στους πολίτες για κάθε 
θέμα αρμοδιότητας της Δ/νσης και τη διάθεση σχετικών 
ενημερωτικών φυλλαδίων, οδηγιών και εντύπων. 

VI. Εξουσιοδοτούμε τους μόνιμους και με σχέση ερ¬ 
γασίας ιδιωτικού δικαίου αορίστου χρόνου υπαλλήλους, 
που ανήκουν στις κατηγορίες ΠΈ. ή ΤΈ. των Τμημάτων 
Αδειών Διαμονής και Ελέγχου των Δ/νσεων Αλλοδαπών 
και Μετανάστευσης να υπογράφουν με «ΕΝΤΟΛΗ ΓΕΝΙ¬ 
ΚΟΥ ΓΡΑΜΜΑΤΕΑ»: 

1. Την έκδοση αποφάσεων Χορήγησης ή Ανανέωσης 
Αδειών Διαμονής, Αποφάσεων Επανέκδοσης Αδειών 
Διαμονής και Ειδικών Βεβαιώσεων Νόμιμης Διαμονής. 

2. Την έκδοση Αποφάσεων Εγκρίσεων Εργασίας, ή 
Ασκησης Ανεξάρτητης Οικονομικής Δραστηριότητας 
στα πλαίσια των αδειών διαμονής για οικογενειακή επα¬ 
νένωση και Μερικής Απασχόλησης για λόγους σπουδών. 

3. Το δικαίωμα περιλαμβάνει και τις Αδειες Διαμονής 
ενιαίου τύπου που εκδίδονται με την μορφή του αυτο¬ 
τελούς εγγράφου, όπως προβλέπεται στον Κανονισμό 
Ε.Κ. 1030/2002, που τροποποιήθηκε από τον Κανονισμό 
(ΕΚ) 380/2008. 

4. Στις πράξεις του προηγουμένου εδαφίου συμπερι- 
λαμβάνονται και όλα τα προπαρασκευαστικά έγγραφα 
για την έκδοση των πράξεων αυτών, όπως η αναζήτηση 
συμπληρωματικών δικαιολογητικών και η αναζήτηση 
στοιχείων από άλλες υπηρεσίες. 

Οι εξουσιοδοτούμενοι με την απόφαση αυτή να υπο¬ 
γράφουν με την «εντολή Γ ενικού Γ ραμματέα της Αποκε¬ 
ντρωμένης Διοίκησης Αττικής», υποχρεούνται να τηρούν 
ενήμερα τα ανώτερα αυτών υπηρεσιακά κλιμάκια για 
κάθε σοβαρό κατά την κρίση τους θέμα της αρμοδιότη- 
τάς τους ή και να προσκομίζουν σε υπέρτερο κλιμάκιο 
για υπογραφή έγγραφα που αφορούν τα θέματα αυτά. 

Με την έκδοση της παρούσας κάθε προηγούμενη από¬ 
φαση παύει να ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Δεκεμβρίου 2013 

Ο Γενικός Γραμματέας Αποκεντρωμένης Διοίκησης 
ΔΗΜΗΤΡΙΟΣ ΚΑΛΟΓΕΡΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοριρή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήί1ρ://νννννν.βί.9Γ - β-πιαΜ: ννβόπΐ3δί6Γ.βί@β1.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 












































































